polyglot-tagger/wikipedia-language-snippets-filtered huggingface dataset:
Amin’ ny teny armeniana dia atao hoe , Artsakh na , Leṙnayin Gharabagh izy, fa amin’ ny teny azery kosa dia Dağlıq Qarabağ na Yuxarı Qarabağ ary Dağlıq Qarabağ Respublikası na Yuxarı Qarabağ Respublikası; ary amin’ ny teny rosiana dia , Nagorny Karabakh.
Mino izy ireo fa ny Fahalavoana dia nitondra ota teto amin' izao tontolo izao, nanimba ny tontolo voajanahary iray manontolo, anisan' izany ny maha-olombelona, ​​ka nahatonga ny olombelona rehetra ho teraka tao amin' ny ota tany am-boalohany, toe-javatra izay tsy ahafahany mahazo ny fiainana mandrakizay raha tsy misy ny fahasoavan' Andriamanitra.
Ny Eglizy Ôrtôdôksa Tatsinanana dia manaiky ny foto-kevitry ny Fahalavoana saingy mandà ny hevitra hoe ny heloky ny ota tany am-boalohany dia nifindra tamin' ny taranaka fara aman-dimby, miorina amin' ny ampahany amin' ny andalana ao amin' ny Ezekiela 18:20 izay milaza fa ny zanakalahy dia tsy meloka amin' ny fahotan' ny rainy.
Ny fahalavoan' ny olombelona, ​​ny fahalavoan' i Adama, na ny Fahalavoana tsotra izao, dia teny iray ampiasaina ao amin' ny fivavahana kristiana mba hilazana ny fiovan' ny lehilahy sy vehivavy voalohany avy amin' ny fankatoavana tsy manan-tsiny an' Andriamanitra ho amin' ny toetry ny tsy fankatoavana meloka.
Firenena arabo dimy no nanambara ady tamin' ny Fanjakan' i Isiraely avy hatrany taorian' ny fanambaràna ny fahaleovantenany ary nisy antokon-tafika avy amin' ny efatra amin' ireo firenena fito mpikambana ao amin' ny Ligy Arabo tamin' izany fotoana izany ary ny Tafi-Panafahana Arabo dia nanafika ny fari-tanin' i Palestina notantanan' ny Britanika taloha.
Teo am-piandohan’ ny taonjato faha-19 dia nihena ho antsasa-manilany ny mponina tany Palestina tamin’ ny taonjato faha-16; 280 000 eo ho eo monja no sisa tavela, nitombo ho 470 000 izany tamin’ ny taona 1880, rehefa nanomboka nitombo ny fifindra-monina jiosy tao sy ny fividianana tany.
Notazonin' ny Fanjakan' i Palestina ho fanambaràny ny fahaleovantenany ny fanambaràna tamin' ny 15 Nôvambra 1988 nataon' ny Fikambanam-Panafahana an' i Palestina izay nisesitany any Alger ary eken' ny Ligy Arabo sy ny Fikambanan' ny Fiaraha-Miasa Islamika.
Tamin' ny fandresen' ny Tiorka Ôtômana ny Mameloka Ejipsiana tamin' ny taona 1517 dia teo ambany fahefan' ny Tiorka ilay faritra ary tafiditra tgao amin'ny Empira Ôtômana nandritra ny 400 taona, mandra-pahatongan' ny ririnin' ny taona 1917-1918.
Tamin' ny taona 1925, i Izz al-Din al-Qassam dia nanohana ny tolona mitam-piadiana amin' ny hetsika ara-pôlitika; tamin' ny taona 1930 dia nanangana fikambanana miaramila ivelan' ny fanjakana izy, dia ny "Tanana Mainty" , izay nanafika ny Jiosy sy ny Britanika.
Ny firodanan' ny Empira Ôtômàna tamin' ny taona 1923 dia niaraka tamin' ny fipoiran' ny fanindrahindram-pirenena tany amin' ireo faritany arabo, indrindra fa tany Siria, izay nahafaoka an' i Libàna sy ny tapany avaratra amin' i Palestina tamin' izany fotoana izany.
Amin' ny alàlan' ny Autorité du Bassin du Niger , fikambanana iraisam-pirenena miara-miasa amin' ny firenena sivy izay mizara ny sahan-dranony , sy ny fananganana ny Office du Niger , ity ony ity dia tena zava-dehibe inkinan’ ny fambolena sy ny famokarana herin’ aratra.
Miakatra eo anelanelan' i Siera Leôna sy i Ginea amin' ny haavo 800 m eo am-pototry ireo tendrombohitra Tingi izy io, ka, aorian' ny fihodinana lehibe amin' ny sisin-tanin' i Sahara Andrefana, dia mikoriana mankany amin' ny Ranomasimbe Atlantika, any Nizerià.
Avy eo dia mianatsimo-atsinanana, mamakivaky ny andrefan' i Nizera, anisan' izany i Niamey renivohitra, mamakivaky ny sisin-tany manasaraka an’ i Nizera sy i Benîno, avy eo i Nizerià izay iodinany mianatsimo hatrany, mankany amin' ny Hefak’ i Niger be heniheny.
Alohan' ny hivarinany ao Atlantika ao Port Harcourt aorian' ny fikorianana mirefy 4 184 km, dia raisiny ao Lokoja eo amin' ny sisiny havia ny sakeliny lehibe indrindra, dia i Bénoué, avy any Kamerona, izay mampitombo avo roa heny ny fikorianan' ny rano alohan' ilay hefaka an-dranomasina.
Ity sata ity dia mahakasika ny asa rehetra natokana ho an' ny fahalalana, ny fitantanana, ny fitehirizana, ny fiarovana, ny fanentanana ary ny fampiasana ny rano ao amin’ ilay sahan-drano sady mihatra amin' ny ony Niger sy amin’ ny sakeli-dranony ary ny zana-tsakeli-drano sy ny fitsinjarany.
Eo anelanelan' i KéMacina sy i Tombouctou dia miitatra mankany amin' ny tany lemaka midadasika efa ho 40 000 km2 rehefa tonga amin’ ny fara-fahabeny ny tondra-drano, ao amin' ilay antsoina hoe "hefaka anatin' i Niger", izay mampihena ny fikorianan' ny rano.
I Merneptà na Mineptà na Merenptà dia faraôna na farao fahefatra tao Ejipta nandritra ny Empira Vaovao, tamin' ny Andro Taloha, tao amin' ny dinastia faha-19 , zanakalahy fahatelo ambin' ny folon' i Ramsesy II, teraka teo anelanelan' ny taona 1269 sy 1262 tal.
Nandova firenena efa tonga tamin' ny fara-tampon' ny voninahiny izy, nanjaka tamin' ny ampahany be amin' ny faritra, izay avy amin' ny fotoana nanjakan' ny fandriam-pahalemana maharitra vokatry ny fifanaraham-fandriam-pahalemana nosoniavina miaraka amin' ny Hitita , izay firenena matanjaka hafa amin' izao fotoana izao.
Ny tsiny, eo amin' ny kolontsaina malagasy nentin-drazana, dia fanamelohana mihatra amin' ny olona iray na maro vokatry ny fahadisoana niniana natao na tsy nahy, izany fanamelohana izany dia azo sorohina mialoha, ka ny mpanome tsiny dia mety ho ny fiarahamonina, ny Razana, ny Zanahary na ny hery tsy hita samihafa.
Raha vantany vao maty noho ny fidarabohan'ny fiaramanidina nitondra azy teo Kigali ny filoha Juvénal Habyarimana tamin'ny 6 Avrily 1994 ka nipoaka ny fifandripahan'ny Totsy sy ny Hoto tao Roanda, dia notendren'ny Komity notarihin'ny kôlônely Théoneste Bagosora hisolo vonjimaika ny fioham-pirenena roandey i Sindikubwabo.
I Théodore Sindikubwabo dia olom-panjakana roandey efa solombavam-bahoaka, efa minisitra imbetsaka, nisahana ny asan'ny filohan'ny Repoblika tao amin'ny governemanta mpisolo toerana vonjimaika tao Roanda teo anelanelan'ny 9 Avrily sy 19 Jolay 1994 nandritra ilay famongoran-taranaka nahazo ny Totsy atao Roanda.
Ny Dôgôna dia vodrom-poko ao Maly , monina ao anatin’ ny faritr’ i Sahel, indrindra ao amin' ireo Hantsan' i Bandiagara, atsimo-andrefan' ny fiolihan' ny ony Niger, sy ao amin' ny Lembalemba Dogon ary ny Lemak' i Seno.
Araka ny filazan' ny manampahaizana sasany dia tsy mônôteista tanteraka ny fivavahan' ny Hebreo tany amboalohany fa henôteista atao hoe iahvisma, izany hoe manompo andriamanitra iray izy ireo, dia i Iahveh, nefa mino ny fisian' ny andriamanitra maro ivavahan' ny firenena hafa manodidina.
Ny fiavian' ny jodaisma dia lohahevitra mbola iadian-kevitra ankehitriny, nefa azo zaraina roa lehibe ny fiheverana momba izany, dia ny fiheverana azy ho fivavahana mônôteista naorin' i Abrahama sy nohamafisin' i Mosesy andaniny, ary ny fiheveran' ireo mpikaroka tantara izay mihevitra fa fivavahana henôteista nivoatra ho mônôteista ny jodaisma.
Teo amin' ny tantara, ny Zafimaniry dia nisy sarangan' ny andevo, ary na dia nifarana tamin' ny fomba ôfisialy tamin' ny fanjanahan-tany frantsay tamin' ny taona 1896 aza ny fanandevozana (nefa tsy tena nifarana ny fanao raha tsy tamin' ny tapak' ireo taona 1930), dia mbola nanondro ny taranak' io vondrona io ho anisan' ny andevo ny Zafimaniry.
Mpitondra hajaina eo amin' ny fiarahamonina ny olon-dehibe indrindra eo amin' ny mpianakavy ary iey ireo no manome ohatra amin' ny fiarahamonina mirindra amin' ny alalan' ny fitenenana amim-pahatoniana sy amim-pahalalam-pomba, amin' ny alalan' ny fampiasana ny ohabolana sy ny fanajana ny razana.
Anisan' ny lasibatry ny valin' adin' ny miaramila frantsay ny tanànan' ny Zafimaniry nandritra ny fikomiana tamin' ny fitondrana mpanjanaka tamin' ny taona 1947, ka nahatonga ny mponina maro nandositra tany anaty ala ka tao izy ireo dia nifindrafindra monina nandritra ny roa taona.
Tsy dia nandray anjara manokana tamin' ny fikomiana ny Zafimaniry nefa tena nijaly mafy satria teo amin' ny lalana nolalovan' ireo foko mpanentana ilay fikomiana avy any atsimo-atsinanana nandeha nihazo ny toby frantsay any amin' ny faritra afovoany no misy ny tanànan' ny Zafimaniry, ka nahatonga ny Frantsay hihevitra fa mpiray tsikombakomba ny Zafimaniry.
Noho izany ny taranaky ny andevo dia manana havana maro any ivelan' ny tanin' ny Zafimaniry ary afaka mandefa ny zanany hiara-mipetraka amin' ny havany hianatra amin' ny sekoly ambony any ivelan' ny tanin' ny Zafimaniry; noho izany ny taranaky ny andevo zafimaniry dia nahita fianarana ambony kokoa noho ny an' ireo Zafimaniry afaka.
Heverin' ny Zafimaniry "tena izy", izay mbola miaina anaty ala sy mitazona ny fomba fiainany mahazatra, ho Betsileo ireo Zafimaniry any amin' ny faritra misy ny Zafimaniry teo aloha, izay efa ringana ny ala sady efa nanombohana fambolem-bary an-tanety.
Ny fifohazana Soatanàna dia iray amin' ny edrika isehoan' ny fifohazana eto Madagasikara, sady fifohazana teraka voalohany eto amin' ny Nosy, izay naorin' ilay mpandala ny fivavahan-drazana malagasy niova fo atao hoe Rainisoalambo, izay nipoitra tao amin' ny tanànan' i Soatanàna tamin' ny taona 1894, any amin' ny faritry ny Betsileo.
Ankehitriny dia mirafitra amin' ny Fiangonana Loterana Malagasy ny ampahany amin' ny fifohazana Soatanàna, fa ny ampahany iray hafa kosa dia tsy miankina amin' ny FLM na amin' ny iray amin' ny fiangonana hafa ao amin' ny FFPM fa lasa fiangonana mahaleo tena.
Heverina ho iray amin'ireo tononkalo malaza indrindra momba ny fitsipi-pitenenana arabo ao amin'ireo bokin'i Sidi Boushaki izy io, ary misy sora-tanana, fanehoan-kevitra ary exegesis momba azy io eo ambanin'ny lohateny hoe Tononkalo fitsipi-pitenenana an'i Al-Zawawi .
Ny tononkalon'i Sidi Boushaki dia heverina ho iray amin'ireo boky arabo malaza indrindra eo amin'ny tontolo Islamika mikasika ny fitsipi-pitenenana amin'ny alalan'ny fanazavana ny lahatsoratra momba ny fitsipika arabo nosoratan'i Ibn Hisham al-Ansari.
Misy ny mpahay jeôgrafia manavaka an' i Mazandaran amin' i Tabaristan, ka milaza fa i Mazandaran dia ahitana an' i Gorgan, i Amol, i Sari ao amin' ny tany lemaka amorontsiraky ny Ranomasina Kaspiane, fa i Tabaristan kosa ahitana ireo faritra be tendrombohitra ao atsimon' ity tany lemaka ity, misy ny tanànan' i Semna, sy Firuzkuh ary i Damavand.
Maevarano, Mahajamba, Mahajilo, Maharivo, Mahavavy Avaratra, Mahavavy Atsimo, Manambaho, Manambato, Manambolo, Manambovo, Manampatrana, Mananara Avaratra , Mananara Atsimo , Mananivo, Mananjary, Mananjeba, Mandrare, Mangarahara, Mangoky, Mangoro, Mania, Maningory, Maningoza, Marimbona, Matitanana, Matsiatra, Menarahaka, Menarandra, Morondava,
I Madagasikara dia mitaky ny fiandrianam-pirenena amin' ireo Nosy Glorieuses na Nosy Sambatra , na dia tsy anisan' ny Prôtektôrata frantsain' i Madagasikara mihitsy aza ireo nosy ireo, izay anisan' ny Zanatanin' i Mayotte sy ny nosy miankina aminy, avy eo dia anisan' ny Kômôro Frantsay izay lasa zanatany nisaraka tamin' i Madagasikara tamin' ny taona 1946.
Nandritra izany fotoana izany dia nanao hetsi-panoherana i Madagasikara tamin' ny 21 Marsa 1978, rehefa niforona ny faritra ara-toekarena manokana tamin' ny volana Febroary ary nanao toy izany koa tamin' ny fananganana Faritra ara-Toekarena Manokana 200 km tamin' ny taona 1985.
Nanomboka tamin' ny 2007, ny Nosy Miparitaka dia iray amin' ireo distrika dimy ao amin' ny Tany Atsimo sy Antarktika Frantsay (miaraka amin' ny Nosy Saint-Paul sy ny Nosy Amsterdam, ny Vondro-nosy Crozet, ny Nosy Kerguelen, ary i Terre Adélie).
Rehefa nifandray amin' ny mpivarotra sy misiônera kristiana tamin' ny faran' ny taonjato faha-19 sy tamin' ny fiandohan' ny taonjato faha-20 ny Melaneziana dia tsy nanary ny fomban-drazany fa namorona fivavahana mampifangaro finoana sy fomba, dia ny fivavahana amin' ny sambo, ny finoana milenarista izay inoany fa hisehoan' ny sambo hitondra harena ho azy ireo.
Ny Melaneziana dia vahoaka monina indrindra amin' ireo vondro-nosy mitambatra ao amin' i Melanezia, ao avaratra sy avaratra-atsinanan' i Aostralia, sy mahafaoka an' i Papoazia-Ginea-Vaovao sy an' i Kaledônia-Vaovao ary an' ireo vondro-nosy Solomon sy Vanuatu ary Fidji.
Tamin' ny taona 2000, nanamarika i Williamson sy Blench fa amin' ny toe-javatra maro dia sarotra ny mamaritra mazava tsara ny sampana vôltaika-kôngôley maro, sy manatsoaka hevitra fa mety ho avy amin' ny fiovaovan' ny fitohizan' ny fiteny izany fa tsy fisarahana mazava ho fianakaviana.
I Casali, tamin' ny taona 1995, dia manohana ny fiheverana fa ny fiteny prôtô-vôltaika-kôngôley tamin' ny voalohany dia nanana rafitra misy zanapeo sivy na folo mifototra amin' ny firindran-janapeo, ary io vondrona io dia nihena ho rafitra misy zanapeo fito amin' ny fiteny vôltaika-kôngôley maro.
Ny fanadihadiana momba ny haifiteny fampitahana nataon' i John M. Stewart tamin' ny taona 1960 sy 1970 dia nahafahana nametraka ny maha iray fototra ny sampana vôltaika-kôngôley sy nampiharihariana ny rafitra anatin' io sampana io, saingy mbola tsy azo antoka ireo vokatra ireo.
Ny Alemàna, izay nibodo voalohany ny Avaratra sy Andrefan'ny tanin'ny firenena, ary nanomboka tamin'ny 11 Novambra 1942, niaraka tamin'ny Italiana, ny metropolis manontolo, dia nandao ny fitondrana frantsay teo ambany fahefan'ny governemanta frantsay napetraka tao Vichy, any atsimo atsinanana.
Notendrena tamin’ny 17 jona 1940, teo anivon’ny korontana, ny Filohan’ny Filankevitra nataon’ny Filoha Albert Lebrun, Pétain no nisolo ny Filohan’ny Repoblika tamin’ny Jolay 1940, izay na dia tsy niala tamin’ny andraikiny aza, dia nisotro ronono tamin’ny asany, niantso an’i Pétain.
Taorian’ny latsa-bato nataon’i Philippe Pétain tamin’ny 10 Jolay 1940, nataon’ ny Antenimieram-pirenena (fivorian’ ny Antenimieran’ ny Solombavambahoaka sy ny Antenimieran-doholona), dia nanjavona tao amin’ny lalàna ofisialy ny teny hoe “Repoblika frantsay”; “Fanjakana frantsay” àry no iantsoana ny fitondrana.
Noho ny lafiny manokana eo amin'ny tantaran'i Frantsa, ny tsy fisian'ny maha-ara-dalàna azy sy ny toetran'ny jeneralin'ny anarana ofisialy, ny fitondrana dia matetika antsoina amin'ny anarana hoe "fitondrana Vichy", "governemanta Vichy", "France de Vichy "na.
Taorian' ny fidinana tamin’ ny taona 2010 ka hatramin' ny 2014 dia nitombo indray ny fanjifana etona voajanahary eran-tany nanomboka ny taona 2015, tarihin' i Sina sy Eorôpa, izay manolo ny toby famokarana angovo azo avy amin' ny arintany ho toby famokarana angovo azo avy amin' ny etona.
Nifanentana amin' izany koa, ny famoahana etona karbônika CO2 eran-tany avy amin' ny etona voajanahary dia nahatratra 6,743 tapitrisa taonina tamin' ny taona 2017, niakatra 83,4 % nanomboka tamin' ny taona 1990 araka ny filazan' ny Agence internationale de l'énergie .
Tamin' ny taona 2019, ny etona voajanahary no loharano fahatelo amin' ny angovo voalohany ampiasaina eran-tany, 23,2 % amin' ny fanjifana, aorian' ny solitany sy ny arintany ; mitombo haingana ny anjarany , toy izany koa ny famokarana eran-tany (+ 228 % tao anatin' ny 47 taona, nanomboka tamin' ny taona 1973 ka hatramin' ny 2020, tohanan' ny fitrandrahana etona tsy mahazatra.
Nolavin' ny mpitondra nifandimby Ranavalona II sy Ranavalona III ary Rainilaiarivony praiminisitra ny fitakiana ny satan' ny prôtektôrata frantsay ary tsy nety nanaiky ny hisian' ny solontenan' ny Frantsay na nanaiky ny fitakian' ny Frantsay, izay nikasa ny hifehy ny raharaham-bahiny sy ny varotra eto Madagasikara, izy ireo.
Nandefa taratasy tany amin' ny mpiara-miombon' antoka ara-diplômasia sy ara-barotra any ivelany, anisan' izany i Britaina Lehibe sy i Etazonia, ny fitondram-panjakana malagasy mba hangataka azy ireo hisolo vava an' i Madagasikara eo anatrehan' i Frantsa momba ny fitohizan' ny fahaleovantenan' ny Malagasy.
Io prôtektôrata io dia mitovitovy foto-kevitra amin' ny Prôtektôrata Frantsain' i Tonizia sy ny Prôtektôrata Frantsain' i Marôka, izay mitazona ny fitantanan-draharahan' ny Fanjakana Merina manontolo sy ny fitsipika sy lalàna nentim-paharazana malagasy sady nametraka "résidents généraux" izay solontena miaro ny tombontsoan' i Frantsa.
Ny tanin' ny Prôtektôrata frantsain' i Madagasikara dia mifanandrify amin' ny tanin' ny Fanjakan' i Madagasikara teo aloha sy ny zanatany ho avy ary ny Repoblikan' i Madagasikara izay ho lasa mizaka tena amin' ny taona 1958, ary avy eo mahaleo tena amin' ny taona 1960.
Niaro ny fivavahana ejipsiana taloha ny emperora rômana mba hitandroany ny fihavanana amin’ ny mpitondra fivavahana, ka nanohy ny fanamboarana sy ny fanaingoana ireo tempoly izay efa natombok’ ireo Ptôlemaiôsy ary ireo emperora ireo dia nampanokitra ny anarany tamin’ny vato sahala amin’ ny nataon’ireo faraôna taloha.
Fatrana: vondron-javamaniry iva, miendrika bozaka sy kirihitra madinika, maniry amin' ny toerana tery na midadasika, izay mety makitroka na miparitadritaka, tsy ahitana hazo maniry firy, amin' ny toetany antonony hatramin' ny toetanin-jana-pehin-tany anjakan' ny haintany, mitangorona na mifanelanelana.
Harandriaka: rindrim-bato eny an-dranomasina, izay vangongom-bato anaty na mitovy haavo na mihoatra kely amin' ny ranomasina, na fitambaran' akora sokay vokatry ny fivangongoan' ny zavamananaina an-dranomasina izay fahita indrindra amin' ny ranomasin' ny faritra manodidina ny zana-pehintany.
Asorotany: iray amin' ireo faribolana dimy mirazotra manan-danja indrindra eo amin' ny sarin' ny bolantany: ilay faribolana eo amin' ny 23 26' 12.555" ao amin' ny ila-bolantany avaratra izay manakaiky indrindra ny fehiben-tany izany.
Nofon-tany: fifangaroan' ny zavatra ôrganika , mineraly, etona, ranon-javatra ary zavamananaina miara-mihazona ny aina eto amin' ny tany, izay manana anjara asa efatra: fitaovana ahafahan' ny zavamaniry mitombo, fitaovana fitehirizan-drano, famatsiana ary fanadiovana, ny fanovana ny atmôsfera eto an-tany, ary toeram-ponenan' ny zavamananaina.
Niteraka kolontsaona manankarena sy isankarazany ny fisian' ny vondrom-poko marobe sy ny lova ara-tantara, mitahiry ny fomban-drazana toy ny lovantsofina am-bava miaraka amin' ny griôta na asa tanana, izay nisokatra nanomboka tamin' ny fahaleovan-tenany, amin' ny literatiora, ny teatra, ny sarimihetsika ary saripika.
Tamin' ny Avrily 1914 dia mpitandrina sy laîka 300 teo ho eo avy amin' ny fanjakana miisa 20 sy avy tamin' ny firenena any ivelany no nivory tao amin' ny Fivoriambe tao Hot Springs, any amin' ny Fanjakan' i Arkansas, Etazonia, mba hiresaka sy handray andraikitra momba ireo zavatra ireo sy ny momba ny filana lehibe hafa momba ny fiangonana.
Ny porofo voalohany amin' ny batisan' ny Fanahy Masina dia ny fitenenana amin' ny fiteny tsy fantatra “tahaka ny fitenenan' ny Fanahy” , izy koa dia mino ny fampiasana amin' izao andro ankehitriny izao ny fanomezana hafa avy amin' ny Fanahy Masina toy ny fanasitranana avy amin' Andriamanitra.
Aty Afrika, ny Fiombonamben' ny Fiangonan' Andriamanitra Nizeria (frantsay: Conseil général des Assemblées de Dieu Nigeria; anglisy: General Council of the Assemblies of God Nigeria) dia niandoha tao amin' ny Fiangonana Nizerianan' i Jesoa Kristy sy fiaraha-miasa tamin' ny Fiangonan' Andriamanitra any Etazonia tamin' ny taona 1934.
Tamin' ny volana Jolay 1988 no namoronan' ny Fiangonan' Andriamanitra isankarazany maneran-tany tany Springfield ny fiombonambe iraisam-pirenena pentekôtista antsoina hoe "Fikambanan' ny Fiangonan' Andriamanitra Maneran-Tany" (anglisy: World Assemblies of God Fellowship; frantsay: Association Mondiale des Assemblées de Dieu).
Tamin' ny taona 1916 dia navoaka tamin' ny fomba ôfisialy ny "Fanambaràna ny fahamarinana fototry ny Fiangonan' Andriamanitra" (frantsay: Déclaration de vérités fondamentales des Assemblées de Dieu; anglisy: Assemblies of God Statement of Fundamental Truths), ary neken' ny Fiangonan' Andriamanitra any Etazonia.
Rehefa nandeha ny fotoana dia niforona ny antokom-pinoana mitantan-tena tany amin' ny firenena maro eran-tany, na avy amin' ny hetsika pentekôtima rehetra teo an-toerana na tamin' ny alalan' ny misiôna avy amin' ny General Council of the Assemblies of God in the United States of America.
Ity fianakaviam-piteny ity dia ahitana indrindra ny fiteny mandinga rehetra, izay fitohizam-piteny ka na dia ireo karazany mifanalavitra indrindra aza dia mbola ahafahan' ny mpiteny ifankahazoana: ny fiteny bambara, ny fiteny diola, ny fiteny maninka atsinanana, ny fiteny maninka any Kita, ny fiteny maninka andrefana, ny fiteny mandinka, ny fiteny kagôrô, sns.
Ny Mouvement National pour l'Indépendance de Madagascar na Madagasikara Otronin' ny Malagasy, izay hafohezina amin' ny hoe MONIMA dia antoko pôlitika malagasy natsangan' i Monja Jaona tamin' ny Jolay 1958, iray amin' ireo mpanentana ny tolom-bahoaka malagasy tamin' ny taona 1947 sady nasiônalista tsy nanaiky lembenana.
Nandritra ny kôngresy tamin' ny Novambra 1976 dia nanalavitra ny fitondrana ny MONIMA, nitaky ny hampiharana ny safidim-bahoaka sôsialista amin' ny alalan' ny fanadiovana ny fitantanan-draharaha sy ny fandaminana marina ny "Manda tehezan' ny Revolisiona", araka ny voafaritry ny lalàm-panorenana.
Notendren-drainy ho lehiben' ny Butanyerera izy, satria nihevitra ny rainy fa ny anjara asa eo amin' ny fianakaviana dia ambony noho ny resaka pôlika misy fiandaniana, nefa tsy naharitra tamin' izany i Rwagasore fa nanokana ny tenany tamin' ny fiarovana ny tombontsoan' ny fireneny.
Hatramin' ny 27 Ocktobra ka hatramin' ny 9 Desambra 1960 dia nohazonina amin' ny toeram-ponenana arahi-maso ny andriandahy Rwagasore, nefa ny ny fifidianana ny mpitondra eo amin' ny kaominina rehetra dia tokony hatao amin' ny tenantenan' ny volana Novambra.
I Louis Rwagasore dia andriandahy, ao amin' ny fianakavia-mpanjaka tao Borondy, sy mpitondra fanjakana borondey, izay nisahana ny raharahan' ny piraiminisitra volana vitsy talohan'ny hahazoan' i Borondy ny fahaleovan-tena, teraka tao Gitega tamin' ny 10 Janoary 1932 ary maty nisy namono tao Bujumbura tao akaikin' ny farihy Tanganyika tamin' ny 13 Oktobra 1961.
Talmin' ny fotoana voalohany nanaovan' ny UPRONA kôngresy voalohany tamin' ny volana Marsa 1960 dia nitaky ny hahazoan' i Borondy fahaleovan-teana tanteraka i Louis Rwagasore, sady nanentana ny vahoaka mba hanao ankivy hisakana ny toeram-pivarotana belza sy tsy handoa hetra.
Ny Andriamanitra ao amin' ny sikisma dia Andriamanitra tokana Faratampony, tsy manam-petra, mandrakizay, mpamorona, anton' ny anton-javatra rehetra, tsy manam-pahavalo, tsy misy fankahalana, izay sady ato amin' izao tontolo izao no ao ivelany sy mihoatra azy.
Dikany: "Tokana Andriamanitra, fahamarinana izy, misy ao amin' ny voary manontolo, tsy manan-tahotra, tsy mankahala, tsy voafetran' ny fotoana, manerana ny zavatra rehetra sady misy amin' ny alalan' ny tenany! Avy hahafantatra azy amin' ny fahasoavan' ny Goró ianao."
Raha ny amin' ny famaritana dia tsy miray ny firehana maro, nefa voalamina tsikelikely izany tamin' ny fanorenana ny siansan' ny maha olona sy fiarahamonina nanomboka tamin' ny faran' ny taonjato faha-20 teo amin' ny firehana pôzitivista; nijanona ho andraikitry ny haiteny sy ny haifeo izy io mandra-pahatongan' ny fampiasana azy ankapobeny taorian' ny taona 1945.
Ny Didin' i Sardika na Didin' i Galerio, izay antsoina koa hoe Didin' ny fandefaran' i Galerio, dia didy momba ny fandefarana ny fisian' ny fivavahana kristiana tao amin' ny Empira Rômana izay navoakan' ny emperora Galerio tamin' ny 30 Avrily 311 sady fitsipika ara-pôlitika navoakan' ity emperora ity farany satria maty dimy andro taorian' izay izy.
Ny fanahy, araka ny karazam-pinoana sy fivavahana maro, dia zavatra manan-tsitrapo sy manana fahatsiarovan-tena nefa tsy azo tsapain-tanana, izay mety ho hitan' ny maso indraindray, ka heverina fa manana hery tsy araka ny mahazatra, sady mety hampianjady ny hery sy ny fahefany amin' ny tontolo tsapa.
Toy izany ireo fifohazana efatra ao amin' ny Fiombonan' ny Fiangonana Protestanta eto Madagasikara (izay iombonan' ny Fiangonana Loterana Malagasy - FLM sy ny Fiangonan' i Jesoa Kristy eto Madagasikara - FJKM), dia ny fifohazana Soatanàna ny fifohazana Manolotrony , ny fifohazana Ankaramalaza ary ny fifohazana Farihimena .
Atao hoe "mpiandry" ny mpisehatra ao amin' ny fifohazana ary "tobim-pifohazana" na "toby masina" ny tanàna na ampahan-tanàna manokana iasan' ny fifohazana andavanandro ka andraisana ireo izay mila fampaherezana maharitra sy ny marary ara-batana na ara-panahy mila fanasitranana mahagaga, izay tena mahasarika ny mpila fanasitranana.